Carl Robert

Carl Georg Ludwig Theodor Herwig Joseph ROBERT (naskiĝinta la  en Marburg, mortinta la  en Halle) estis germana arĥeologo kaj klasika filologo kiu profesoris en Berlino (1877–1890) kaj Halle (1890–1922).
eta|Carl Robert

 Vivo 
Estante filo de ĥirurgo li ekstudis en 1868 klasikan filologion kaj arkeologion ĉe la Bonna universitato, kune kun amikoj el lernejaj tagoj, Hermann Diels. Interrompitis la studenta vivo per la Francia-Prusia Milito. Postmilite li daŭrigis la studojn en Berlino kaj doktoriĝis en 1873 post defendo de la disertaĵo De Apollodori bibliotheca. Poste li studvojaĝe troviĝis ĝis 1875 en Grekujo kaj Italujo kion ebligis stipendio de Germana Arkeologia Instituto.

Habilitiĝo sukcesis en 1876 Berline danke al la skribaĵo Eratosthenis catasterismorum reliquiae, kie li iĝis privata docento, en 1877 eksterorda kaj en 1880 orda profesoro. En 1890 li iris al Halle kie li estris ĝis emeritiĝo en la 1920-a jaro la katedron pri klasika filologio kaj arkeologio. En 1906/07 li ankaŭ rektoris.

Longa amikeco flegitis ne nur kun Diels sed ankaŭ kun Ulrich von Wilamowitz-Moellendorff. Li edzinigis Clara Neumeister kiu naskis filon kaj du filinojn.

 Graveco 
Por Robert filologio kaj arkeologio estis nature faka unuo laŭ la ideo de Christian Gottlob Heyne kaj sekve liaj laboraĵoj iĝis ĝenerale tre interdisciplina. Robert okupiĝis pri koneksoj inter arkeologio kaj literatura transdono kaj mitologio. Li ankaŭ partoprenis la elfaron de korpuso pri romiaj sarkofagreliefoj Corpus der römischen Sarkophagreliefs, kontinuigis la de lia antaŭulo Heinrich Heydemann komencitajn Winckelmann-programojn kaj pligrandigis la Arkeologian muzeon de Halle. Inter 1882 kaj 1921 li eldonis la periodaĵon "Hermes", komence kun Georg Kaibel, poste kun Friedrich Leo (ĝis 1913) kaj fine kun Georg Wissowa.

Tamen pleje furoris lia prilaboro de Griechische Mythologie de Ludwig Preller en 1854 en du volumoj. Novis antaŭ ĉio la abundo da (longaj) komentoj. La teksto preller-a estante science neaktuala apenaŭ tuŝitis. La ero pri dioj aperis jam inter 1884 kaj 1894 dume la parato pri la heroaj legendoj prilaboritis nur pli malfrue. Ties lasta parte eldonitis nur postmorte fare de Otto Kern heraŭsgegeben werden konnte (1920 ĝis 1926). Tiu ĉi verko kvalite devancitis nur per Lexicon Iconographicum Mythologiae Classicae kiu estiĝis inter 1981 kaj 1999.

 Honoroj 
 1874: membro ĉe Germana Arkeologia Instituto (multajn jarojn en la direktorio)*1890: Nacia Akademio de Linkoj
 1906: Austria Arkeologia Instituto
 1915: Bavara Akademio de Sciencoj
 1915: Reĝa Societo de Sciencoj en Upsalo
 1918: Akademio de sciencoj de Göttingen
 1920: Akademie gemeinnütziger Wissenschaften je Erfurto
 1907: Prusia Akademio de Sciencoj (koresponde)
 1913: Instituto de Francio (koresponde)
 1912: honora doktoreco de Universitato de Ateno
 1885: Greka filologia societo de Konstantinopolo (honormembrece)
 1904: Societo por la antauenigo de helenaj studoj, Londono (honormembrece)
 nomo de la arkeologia muzeo de la universitato por li Robertinum
 Ordeno de la Polusa Stelo (Svedujo)
 1914: Roter Adlerorden (tria klaso)
 1917: Kronenorden (Prusujo; dua klaso)

 Skribaĵoj 
 Carl Robert: Bild und Lied. Archäologische Beiträge zur Geschichte der griechischen Heldensage. Weidmann, Berlin 1881 (tie ĉi interrete)

 Literaturo 
 Otto Kern: "Carl Robert." Ĉe: Historische Kommission für die Provinz Sachsen und für Anhalt (eld.): Mitteldeutsche Lebensbilder. Volumo 2: Lebensbilder des 19. Jahrhunderts. Selbstverlag der Historischen Kommission für die Provinz Sachsen und für Anhalt, Magdeburg 1927, p. 438–451.
 Otto Kern: Hermann Diels und Carl Robert. Ein biographischer Versuch (=Jahresbericht über die Fortschritte der klassischen Altertumswissenschaft, suppl. 215). Reisland, Leipzig 1927.
 Oppermann, Manfred, "Robert, Carl" ĉe: Neue Deutsche Biographie 21 (2003), p. 678-679 (tie ĉi interrete)

 Eksteraj ligiloj 

 Vikifontaro

 katalogo de la proferoj de Halle/CPH
 "Große Namen: Carl Robert". De Ines Godazgar, ĉe Campus Halensis, 30.3.2022

 Notoj 

Kategorio:Germanaj arkeologoj
Kategorio:Germanaj klasikaj filologoj
Kategorio:Germanaj profesoroj